stanford-oval/wikipedia huggingface dataset:
בריומאים

| בריומאים |
| --- | --- |
 בריום
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: בריומאים
שם מדעי
 Ephemeroptera ‏היאט ושלדון, 1890
בַּרְיוֹמָאִים (שם מדעי: Ephemeroptera), סדרה עתיקה של חרקים בעלי גלגול חסר המונה כ-2,500 מינים. הבריומאים מבלים את רוב מחזור החיים בשלב הנימפה. בתצורה הבוגרת שלהם, בה הם מתרבים, הם נמצאים רק זמן קצר, בין כחצי שעה לימים ספורים. חייו הקצרים של הבריומאי הבוגר מעניק לסדרה את שמה (בר-יום = בן יום).
חרקים אלה מגיעים עד לאורך 5 עד 30 מ"מ בהתאם למין. הגדול שביניהם מעולם (אם כי הדבר מצוי בוויכוח מדעי) היה הבוחופלביה עם מוטת כנפיים של 45 מ"מ, מבין גדולי החרקים מעולם.
מחזור חיים

לנימפה רגליים קדמיות קצרות, מחושים גדולים וזימים משני צדי הבטן לצורך נשימה במים. הן חיות במשך חודשים ספורים עד שנים ספורות, במהלכן הן משילות את עורן בין עשרים לשלושים פעמים. הגלגול נעשה במים מתוקים, והנימפה יוצאת מהמים ליבשה או שהיא צפה על פני המים. תהליך הפיכת הטרום בוגר לבוגר הוא מהיר למדי ויכול להתרחש תוך מספר דקות. לבוגרים עיניים מפותחות וגפי פה מנוונים. חייהם הבוגרים קצרים ביותר עקב אי יכולתם להזין את עצמם. הבריומאים מעופפים בקבוצות. הביצים מוטלות למים תוך כדי תעופה.[דרוש מקור]
הערות שוליים

↑  בעבר היה בשימוש גם השם בר-יומניים (שמוחה מצליח, "הבר-יומניים (LOPHEMCROPTERA) של ארץ ישראל", עבודה לקבלת תואר שני, אוניברסיטת תל אביב, 1972.
| --- | --- |
בקרת זהויות :  NLI: 987007558271905171  BnF: cb12007005v (data)  GND: 4151430-0  LCCN: sh85082422  LNB: 000316579  NKC: ph114831 
נימפה של בריום
בריח מסתובב

בריח מסתובב הוא שמה של שיטת נעילה המיושמת בסוגים שונים של נשק קל. בשיטה זו, במהלך מחזור הירי הבריח מסתובב כשהוא נוגע בבית הבליעה וננעל במקומו באמצעות זיזים. כתוצאה מכך הגזים הנפלטים בעת בעירת אבקת השרפה דוחפים את הקליע דרך הקנה ואינם נפלטים מקצהו האחורי. בין דגמי הרובים הפועלים בשיטה זו הם הM-16 והAK-47 (קלשניקוב).
הבריח נותר נעול עד אשר הוא נדרך לאחור, על ידי היורה באופן ידני או, בכלי נשק אוטומטיים, על ידי הגזים החוזרים מהקנה. פעולה זו משחררת את נעילת הבריח ומאפשרת פליטה של התרמיל הריק וטעינה של כדור חדש.
כלי נשק הפועלים בעזרת בריח מסתובב

| שם הנשק | תמונה | מערכת פעולה | ארץ ייצור | קליברים קיימים | הערות |
| --- | --- | --- | --- | --- | --- |
| M16 M16A1 M16A2 M4 M4A1 AR-15 |  | בוכנת גזים | ארצות הברית(מקור) | 5.56x45mm NATO 7.62x51mm NATO 300. Blackout 9x19mm NATO 6.5 Grendel | במקור יוצרו על ידי ארמלייט אך היום מיוצרים על ידי  הרבה חברות בארצות הברית בעיקר אך גם בעולם. AR-15 היא הגרסה האזרחית של ה-M16. |
| AK-47 AKM AK-74 |  | בוכנת גזים, תנועה ארוכה | רוסיה(במקור) | 7.62x39mm 5.45x39mm 5.56x45mm NATO | 5.56x45mm NATO הוא קליבר שנוסף רק  לאחר תחילת הייצור בפינלנד על ידי חברת Valmet.  נגזרות של הנשק הן הגליל הישראלי והואלמט  הפיני. |
| M1 carbine M1 garand M14 M1A1 |  | בוכנת גזים, תנועה ארוכה | ארצות הברית | 30. Carbine 30-06 7.62x51mm NATO 308. Winchester | M1A1 היא הגרסה האזרחית ל-M14. רשימת הקליברים לפי סדר הרובים |
| AR-18 |  |  | ארצות הברית | 5.56x45mm NATO |  |
| L-85A1 L-85A2 L-85A3 |  |  | בריטניה | 5.56x45mm NATO | גרסת ה-A3 מיוצרת על ידי הקלך וקוך בגרמניה. |
| FG-42 |  |  | גרמניה הנאצית | 7.92x57mm Mauser |  |
| נשר המדבר |  |  | ישראל(במקור) | 50. AE 357. Magnum 44. Magnum | במקור יוצר בישראל אך כיום מיוצר בארצות הברית |
ברודליזור גדול

| ברודליזור גדול |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
משפחה:: גרוזאוריים
סוג:: גרוזור
מין:: ברודליזור גדול
שם מדעי
 Gerrhosaurus major ‏2013

ברודליזור גדול (שם מדעי: Gerrhosaurus major) הוא מין של לטאות ממחלקת הזוחלים הנפוץ בדרום ובמזרח אפריקה בשטחים פתוחים ובסוואנה.
ברודליזור גדול הוא לטאה גדולה יחסית, אורכה של חומט בוגר הוא 45–70 סנטימטר, וזנבו קטן מחצי אורכו. קל לזהותו לפי גופו וזנבו המכוסים קשקשים מרובעים. צבעו חום-אפור. הזכרים גדולים מן הנקבות וגרונם בהיר יותר. הלטאה אוכלת בעיקר חרקים אך גם צמחים, לטאות אחרות ומכרסמים.
בריסטול 409

| --- | --- |

 מאפיינים כלליים
 יצרן:  בריסטול 
 שנות ייצור:  1965–1967
 הרכבה:  בריטניה בריטניה
 מודל קודם:  בריסטול 408
 מודל אחריו:  בריסטול 410
 חברת אם:  Bristol
 סיווג:  קופה יוקרה
 מרכב:  2 דלתות קופה
 פלטפורמה:  מנוע קדמי
 אורך:  4,915 מ"מ
 רוחב:  1,727 מ"מ
 גובה:  1,524 מ"מ
 משקל:  1,651 ק"ג
 בסיס גלגלים:  2,896 מ"מ
 מפרט טכני
 מנוע:  8V צילינדרים, 5,211 סמ"ק, (מנוע קרייזלר)
 הילוכים:  תמסורת אוטומטית - 3 מהירויות
 
בריסטול 409
בריסטול 409 (אנגלית: Bristol 409) היא מכונית קופה יוקרתית, 2 דלתות, מתוצרת יצרנית המכוניות הבריטית בריסטול אשר יוצרה 1965–1967. בסך הכל יוצרו 74 יחידות, אשר אופיינו על ידי מנוע V8 של חברת קרייזלר.
חברת "בריסטול" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה.
בריסטול 409 היה הדגם השלישי שיוצר על ידי חברת בריסטול לאחר שנפרדה מחברת התעופה בריסטול אירופליין.
הגה כח - מיולי 1967 היה סטנדרטי, ולפני יולי 1967 היה אופציונלי.
גלריה

בריסטול 409, שנת 1966
בריסטול 409
בריסטול 409, שנת 1968
בריסטול 409
ראו גם

בריסטול 400
בריסטול 401
בריסטול 402
בריסטול 403
בריסטול 404
בריסטול 405
בריסטול 406
בריסטול 407
בריסטול 408
בריסטול 410
בריסטול 411
בריסטול 412
בריסטול 603
בריסטול פייטר
לקריאה נוספת

היסטורית מכוניות בריסטול  (באנגלית)
ג'וזף ר. גנסקולי

| --- | --- |

גנסקולי, 2011
 לידה:  15 בפברואר 1959 (בן 65) ברוקלין, ניו יורק, ארצות הברית 
 מדינה:  ארצות הברית 
 תקופת הפעילות:  מ-1993 
 http://josephrgannascoli.com/
 פרופיל ב-IMDb
 
ג'וזף ר. גנסקולי (באנגלית: Joseph R. Gannascoli, נולד ב-15 בפברואר 1959) הוא שחקן אמריקאי, מוכר בעיקר בשל גילום דמותו של ויטו ספטפורה בסדרת הטלוויזיה של HBO "הסופרנוס".
ביוגרפיה

גנסקולי נולד בברוקלין שבניו יורק. הוא למד באוניברסיטת סנט ג'ונס במשך שנתיים והתמחה בתקשורת. נכון להיום גנסקולי נשוי לדיאנה גנסקולי, ומשווק מותג משלו של רוטב מריאנה. בראיונות הוא מתבדח בקשר למשקלו הרב.
בלינדה וילקס

| --- | --- |

 לידה:  המאה ה־20 סטפורדשייר, הממלכה המאוחדת 
 ענף מדעי:  אסטרופיזיקה
 מקום מגורים:  ארצות הברית
 מקום לימודים:  אוניברסיטת סנט אנדרוז (יולי 1978)  אוניברסיטת קיימברידג' (מרץ 1982)  Wolverhampton Girls' High School 
 מוסדות:  מצפה הכוכבים סטיוארט (מרץ 1982–מרץ 1984)  מצפה מכללת הרווארד (1987–2019)  מרכז הרווארד-סמיתסוניאן לאסטרופיזיקה (2001)  אוניברסיטת בריסטול (21 ביוני 2021–20 ביוני 2023)  סמית'סוניאן  מצפה הכוכבים האסטרופיזי של הסמית'סוניאן 
 פרסים והוקרה:  עמיתה באגודה האמריקאית לקידום המדע (2021)  Glazebrook Medal (2023) 
 תרומות עיקריות
 חקר רב-תדרי של קוואזרים
 
בלינדה וילקס (באנגלית: Belinda Wilkes;‏ נולדה בסטפורדשייר, אנגליה) היא אסטרופיזיקאית בריטית-אמריקאית. לשעבר מנהלת התכנית של טלסקופ החלל צ'נדרה במרכז הרווארד-סמית'סוניאן לאסטרופיזיקה (אנ').
קורות חייה

וילקס נולדה בסטפורדשייר, אנגליה. בילדותה עברה עם הוריה לאלברינגטון(אנ') שבשרופשייר. עם סיום בית הספר התיכון עברה לסקוטלנד שם למדה לתואר ראשון באוניברסיטת סנט אנדרוז. את הדוקטורט עשתה באוניברסיטת קיימברידג'. עם סיום הדוקטורט, ב-1982, עברה לארצות הברית, לטוסון אריזונה שם עשתה פוסט-דוקטורט.
ב-1984 עברה לקיימברידג' מסצ'וסטס.
השכלה ומסלול מקצועי

תואר ראשון, בפיזיקה ואסטרונומיה, בהצטיינות, באוניברסיטת סנט אנדרוז בסקוטלנד - 1978. דוקטורט באסטרונומיה בג'זוס קולג'(אנ') באוניברסיטת קיימברידג' - 1982. בשנים 1982–1984 עשתה פוסט-דוקטורט במצפה הכוכבים של אוניברסיטת אריזונה במסגרת מלגה של נאט"ו.
החל מ-1984 היא מועסקת במרכז הרווארד-סמית'סוניאן לאסטרופיזיקה בקיימברידג' מסצ'וסטס. בשנים 1990 עד 1995 הועסקה כמדענית בכירה במרכז המידע המדעי של טלסקופ הרנטגן ROSAT‏ (ROSAT Science Data Center)). ב-2002 מונתה שם לתפקיד סגנית מנהלת תוכנית צ'נדרה the Chandra X-ray Center (CXC)). ב-2014 קודמה לתפקיד מנהלת התכנית.
פעילותה המדעית

פרק זה לוקה בחסר. אנא תרמו לוויקיפדיה ו.
מחקריה של ויקס עוסקים ב:
קוואזרים.
גלקסיות שבמרכזן חור שחור על-מסיבי.
מקורות האור החזקים ביותר ביקום.
פרסומים

וילקס פרסמה 392 מאמרים מבוקרי עמיתים.
תפקידים ואותות הוקרה

עמיתת כבוד (Honorary Fellow) של ג'זוס קולג' (Jesus College) בקיימרידג' - 2016
עמיתת החברה האסטרונומית המלכותית(אנ')
עמיתת "החברה הפילוסופית של קיימברידג'"(אנ')
הערות שוליים

↑  ההודעה על מינוי וילקס למנהלת התכנית של טלסקופ החלל צ'נדרה.
↑  מידע מתעדכן מ-ResearchGate
↑  ההודעה על בחירת וילקס לעמיתת כבוד של ג'זוס קולג'.
| --- | --- |
בקרת זהויות :  GND: 1204102562  LCCN: no99037838  ORCID: 0000-0003-1809-2364  SUDOC: 245118144  VIAF: 68565475   WorldCat (עם VIAF): 68565475
בריסטול 403

| --- | --- |

Bristol 403
 מאפיינים כלליים
 יצרן:  Bristol
 שנות ייצור:  1953–1955
 הרכבה:  בריטניה בריטניה
 מודל קודם:  בריסטול 401
 מודל אחריו:  בריסטול 405
 חברת אם:  בריסטול אירופליין
 סיווג:  סלון - קופה יוקרה
 מרכב:  2 דלתות
 פלטפורמה:  מנוע קדמי
 אורך:  4,864 מ"מ
 רוחב:  1,702 מ"מ
 גובה:  1,524 מ"מ 
 משקל:  1,265 ק"ג
 בסיס גלגלים:  2,898 מ"מ 
 מפרט טכני
 מנוע:  6 צילינדרים, 1971 סמ"ק, המפיק 100כ"ס (מבוסס על מנוע ב.מ.וו 326)
 הילוכים:  תמסורת ידנית - 4 מהירויות
 מהירות מרבית:  167 קמ"ש
 
בריסטול 403
בריסטול 403 (באנגלית: Bristol 403) היא מכונית סלון-קופה יוקרתית, מתוצרת יצרנית המכוניות הבריטית בריסטול אשר יוצרה בין השנים 1953–1955.
בסך הכל יוצרו 287 יחידות. בריסטול 403 הייתה המכונית השלישית בסדרה 400.
חברת "בריסטול אירופליין" - חברה לייצור מטוסים, החלה לבנות מכוניות יוקרה במהדורות מוגבלות לאחר מלחמת העולם השנייה.
גריל ומנוע הבריסטול 403 היו מבוססים על דגם ה-ב.מ.וו 326. (גריל הבריסטול 403 דומה מאוד לגריל היוקרתי של דגם יגואר קופה מסוג: Jaguar XK120 Coupe, ודגם אסטון מרטין מסוג Aston Martin DB1/2).
דגם בריסטול 403

מערכת הבלמים - בלמי תוף משופרים (Alfins)
מד סבובי מנוע
גלגל רזרבי - תא מיוחד מאחורי הפגוש האחורי
משענת יד - בין המושבים האחורים
לוח שעונים - מצופה עץ
תמונות

בריסטול 403
בריסטול 403
בריסטול 403 (מכסה המנוע נפתח לצד הנגדי של הנהג)
לוגו חברת בריסטול (על קדמת הרכב)
בריסטול 403, שנת 1952
בריסטול 403, שנת 1955
בריסטול 403, שנת 1955
בריסטול 403, שנת 1954
בריסטול 403
בריסטול 403
ראו גם

בריסטול 400
בריסטול 401
בריסטול 402
בריסטול 404
בריסטול 405
בריסטול 407
בריסטול 408
בריסטול 409
בריסטול 410
בריסטול 411
בריסטול 412
בריסטול 603
בריסטול פייטר
ב.מ.וו 326
לקריאה נוספת

בריסטול 403
בריסטול 403  (באנגלית)
אקוומן (סרט)

| --- | --- |
כרזת הסרט הרשמית
כרזת הסרט הרשמית
 מבוסס על:  הקומיקס אקוומן מאת מורט ויזינגר ופול נוריס
 בימוי:  ג'יימס ואן 
 הופק בידי:  פיטר ספרן
 תסריט:  וויל ביל, דיוויד לסלי ג'ונסון 
 עריכה:  קירק מורי 
 שחקנים ראשיים:  ג'ייסון מומואה אמבר הרד פטריק וילסון דולף לונדגרן ניקול קידמן וילם דפו
 מוזיקה:  רופרט גרגסון-ויליאמס
 צילום:  דון בורגס 
 מדינה:  ארצות הברית
 חברת הפקה:  DC Films   Atlas Entertainment   Cruel and Unusual Films
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  ארצות הברית 21 בדצמבר 2018 ישראל 27 בדצמבר 2018
 משך הקרנה:  143 דק' 
 שפת הסרט:  אנגלית
 סוגה:  סרט פעולה, סרט מדע בדיוני, סרט גיבורי-על, סרט הרפתקאות, סרט פנטזיה 
 תקציב:  250 מיליון דולר
 הכנסות:  1.148 מיליארד דולר (4 באפריל 2019)
 הכנסות באתר מוג'ו:   dcfilm0617
 סרט קודם:  ליגת הצדק ליגת הצדק: גרסת סניידר
 סרט הבא:  מבחינה יציאה:   שהאזאם   מבחינה עלילתית:   אקוומן 2: הממלכה האבודה
 אתר רשמי
 דף הסרט ב־IMDb
 
אקוומן (באנגלית: Aquaman) הוא סרט גיבורי-על אמריקאי מסוגת פעולה, בהפקת האחים וורנר ומבוסס על חוברות הקומיקס "אקוומן" מאת מורט ויזינגר ופול נוריס מבית DC קומיקס. הסרט הוא השישי בסדרת הסרטים ביקום הקולנועי של DC.
את הסרט ביים ג'יימס ואן, את התסריט כתבו ויל ביל, ואן עצמו וג'ף ג'ונס. בסרט מככב ג'ייסון מומואה בתפקיד אקוומן. לצדו מככבים גם אמבר הרד, פטריק וילסון, דולף לונדגרן, ניקול קידמן ווילם דפו. צילומי הסרט החלו באוסטרליה ב-2 במאי 2017.
הסרט עלה לאקרנים ב-21 בדצמבר 2018 בגרסת תלת־ממד ו-IMAX. הסרט הפך לשובר קופות ולסרט המכניס ביותר בסרטי היקום הקולנועי של DC עם הכנסה של 1,148,485,886 מיליארד דולר. נכון ל-2022 הסרט נמצא במקום ה-24 ברשימת הסרטים המכניסים ביותר.
עלילה

במדינת מיין, שומר המגדלור טום קורי מחלץ את אטלנה, נסיכת אומת אטלנטיס התת-ימית, שנשטפה לחוף. הם מתאהבים ונולד להם בן, ארתור, עם היכולת לתקשר עם צורות החיים הימיות. אטלנה נאלצת לנטוש את משפחתה ולחזור לאטלנטיס, ומפקידה בידי יועצה הנאמן נואידיס וולקו את משימת חינוך בנה. תחת הדרכתו של וולקו ארתור הופך ללוחם מיומן, שעוסק בהצלת צוללות מפיראטים ונבלים.
שנה לאחר פלישתו של סטפנוולף, ארתור מתעמת עם שודדי ים בהנהגת איש בשם ג'סי קיין שחטף צוללות גרעיניות. קיין נהרג במהלך העימות ובנו, דייוויד קיין, נשבע לנקום בארתור. לאחר מכן דייוויד יוצא לאטלנטיס בהנחיית מעסיקו, אחיו החורג של ארתור, המלך אורם שמשתמש במתקפה כדי להכריז מלחמה על פני השטח. נראוס, שליט ממלכת קסבל, תומך בו אך בתו של נראוס, מירה, מסרבת לעמוד לצדם ועולה על פני המים על מנת לשכנע את ארתור לעזור לה. היא רוכשת את אמונו על ידי כך שמצילה את תום מגל סוער שנשלח על ידי אורם וארתור יוצא איתה למצוא את קלשונו של אטלן, חפץ קסום שהיה שייך לשליט האחרון של אטלנטיס, על מנת לתבוע את זכותו כמלך. הם מותקפים על ידי אנשיו של אורם, וולקו ומירה נמלטים בעוד ארתור נלכד בשבי ומובא בפני אורם, שמצהיר כי אמו הוצאה להורג בשל הפשע של הולדת בן חצוי ובכך מטיל את האשמה במותה על ארתור עצמו. הוא מציע לארתור לעזוב לנצח אבל ארתור מאתגר אותו במקום זה לדו-קרב בטבעת של לבה תת-ימית. תחילה, אורם יוצא כשידו על העליונה וכמעט שהורג את ארתור, לפני שמירה מחלצת אותו. יחד, מירה וארתור נמלטים למדבר סהרה, היכן שהקלשון נוצר. הם חושפים הודעה הולוגרפית שמובילה אותם לסיציליה כדי למצוא את נקודות הציון של הקלשון. בינתיים, אורם מספק לדייוויד שריון תוצרת אטלנטיס ונשק ומורה לו לעצור אותם. דייוויד משנה את השריון, צובע אותו בשחור ונוטל את הזהות של מנטה שחורה שנשבע לנקום באקוומן. וולקו נלקח למאסר על שהדריך את ארתור ושאר בני אטלנטיס ניצבים לצד אורם במלחמתו עם העולם שמעל פני המים.
בסיציליה, ארתור ומירה מותקפים על ידי דייוויד/מנטה שחורה שנאבק ופוצע את ארתור, אך מושלך מראש הצוק ומנוטרל. מירה חובשת את פצעיו של ארתור והם יוצאים להשיג את הקלשון כאשר ארתור מאמץ את זהותו וגורלו כגיבור. בהגיעם ליעדם, הם מותקפים על ידי לגיון של מפלצות אמפיביות אך מצליחים להיפטר מהם ולהגיע לחור תולעת שמובילה אותם לים לא ממופה הממוקם במרכז כדור הארץ. שם הם מתאחדים לפתע עם אטלנה, אשר מתברר שלא הוצאה להורג אלא הושלכה אל תהום המפלצות האמפיביות אך הצליחה להימלט ולהגיע לים זה, שם שהתה מאז. ארתור נאבק בלווייתן המיתי קראת'ן ומביע את דרישתו להגן על אטלנטיס ועל העולם שמעל המים ובכך הוא מוכיח את זכותו על הקלשון ובכך גם שליטה על שבעת הימים. ארתור, מירה ואטלנה מובילים צבא של יצורים ימיים לקרב נגד אורם ותומכיו, אשר מכריזים על תמיכתם בארתור כמלכם הראוי כשהם לומדים על כך שהוא מחזיק בידיו את הקלשון. ארתור מביס את אורם במאבק אך בוחר לחוס על חייו ואורם מקבל את גורלו אחרי שהוא מגלה שארתור מצא וחילץ את אמם. אטלנה חוזרת אל פני המים ומתאחדת עם תום, כשארתור זוכה בכס אטלנטיס עם מירה לצדו ומאמץ את זהותו כאקוומן.
בסצנה שאחרי הכתוביות, דייוויד (מנטה שחורה) מחולץ על ידי דוקטור סטיבן שין, מדען אובססיבי באשר למציאת אטלנטיס. דייוויד מסכים לעזור לו בתמורה לעזרתו של המדען במציאת דרכים להרוג את ארתור.
שחקנים ודמויות

ג'ייסון מומואה - ארתור קורי / אקוומן, מלך אומת אטלנטיס.
קקואה סקוט קקומנו - ארתור בצעירותו
אמבר הרד - מירה, מלכת אטלנטיס ואהובתו של אקוומן.
יאיא עבדול-מאטין השני - מנטה שחורה/דייוויד קיין, שכיר חרב, פיראט וצייד אוצרות. אויבו של אקוומן.
פטריק וילסון - הנסיך אורם, אחיו למחצה של קורי.
דולף לונדגרן - נראוס, מלך אומת קסבל.
טמוארה מוריסון - תומאס קורי, אביו של קורי.
ניקול קידמן - המלכה אטלנה, אמו של קורי.
וילם דפו - נוידיס וולקו, אטלנטי ויועצו של קורי.
לודי לין - מורק, בן בריתו של קורי ומנהיג צבא החזית של אטלנטיס, אנשי המלחמה.
רנדל פארק - ד"ר סטיבן שין
הפקה > פיתוח

אולפני האחים ורנר תכננו לעבד לקולנוע את דמותו של אקוומן כבר בשנת 2004, כשבן גרנט נשכר לכתוב את התסריט. ברם הרעיון נזנח לאחר מכן. ביולי 2009 יו"ר ומנכ"ל ורנר, בארי מאייר ציין שהסרט נמצא בהליכי פיתוח וכי חברת ההפקות של לאונרדו דיקפריו Appian Way שותפה להפקה. ב-2013 התחילו להתפרסם דיווחים על דיונים מתקדמים יותר להפקת סרט קולנוע על דמותו של אקוומן. בריאיון למגזין Variety, ג'ף ג'ונס ציין כי אקוומן היא דמות מועדפת בעיני DC קומיקס ושבכוונת החברה להפיק סרט קולנוע באורך מלא.
ב-12 באוגוסט 2014, אולפני האחים וורנר הכריזו כי התסריטאים ויל ביל וקורט ג'ונסטאד יכתבו שני תסריטים נפרדים לסרט לייב אקשן המבוסס על דמותו של אקוומן, וכי הגרסה הטובה ביותר תשמש כתסריט באוקטובר, וורנר אישרו בצורה רשמית את דבר קיומו של הפרויקט כחלק מתוכניותיה עבור סרטי DC. ביוני 2015, ג'יימס ואן נשכר לשמש כבמאי. ביולי 2016, נודע כי תסריטו של ביל הוא זה שנבחר, וכי הוא ישוכתב לקראת הפקה יחד עם ואן והמפיק ג'ף ג'ונס.
באוקטובר 2015 הוכרז כי הסרט עתיד לעלות לאקרנים ב-27 ביולי 2018 וכי ג'ייסון מומואה ישוב לגלם את דמותו של ארתור קורי/אקוומן בתפקיד ראשי. ביולי 2016 פורסם כי ואן, ביל וג'ף ג'ונס ישכתבו את התסריט.
ההכנות להפקה ולמציאת אתרי צילום עבור הסרט יצאו לדרך באוסטרליה בנובמבר 2016.
הפקה > ליהוק

בשנת 2014 אולפני האחים ורנר הכריזו על הסרט אקוומן בתור הסרט השביעי בסדרת סרטי היקום הקולנועי של DC, עם ג'ייסון מומואה כאקוומן. בדצמבר אותה שנה נודע שמומואה חתם על חוזה לארבעה סרטים ("ליגת הצדק", "אקוומן" ועוד). ב-31 במרץ 2016 אושר ליהוקם של טמוארה מוריסון וניקול קידמן כהוריו של קורי, תומאס וההמלכה אטלנה, ובאפריל אותה שנה דווח על ליהוקו של וילם דפו. בדצמבר 2016 לוהק פטריק וילסון כאחיו למחצה של קורי, אורם מריוס/אדון האוקיינוס, ובינואר 2017 לוהק יאיא עבדול-מאטין השני לתפקיד הנבל הראשי בסרט, שכיר החרב מנטה שחורה. אמבר הרד לוהקה כמושא אהבתו של קורי, מירה.
הפקה > צילומים

דון ברג'ס נשכר לשמש כצלם וביל ברזסקי כמעצב הפקה. התקציב עמד על $160,000,000. שלב הצילומים החל ב-2 במאי 2017 באוסטרליה, תחת השם "Ahab". הצילומים העיקריים נעשו באולפני "Village Roadshow" שבגולד קוסט, קווינסלנד, כשצילומים נוספים נעשו גם בניופאונדלנד, סיציליה ותוניסיה. הצילומים הושלמו ב-20 באוקטובר 2017.
הפקה > פוסט פרודקשן

העבודה על האפקטים הוויזואליים נמשכה כשנה שלמה, מאחר שמרבית האירועים מתרחשים מתחת למים וחייבו מעורבות גרפית של טכנולוגיה ממוחשבת, לפני צאת הסרט בדצמבר 2018.
הפקה > שיווק

כרזת הסרט והקדימון הראשון פורסמו ביולי 2018, לקראת כנס קומיקון שהתקיים בסן דייגו, קליפורניה.
הפצה

הסרט יצא לאקרנים בסין שבועיים לפני הפצת הסרט בארצות הברית ובשבוע הראשון הרוויח 93.6 מיליון דולר והיה לפתיחה הטובה ביותר של סרטי DC בסין. הסרט הכניס 1.148 מיליארד דולר בעולם.
עתיד > סרט המשך

בדצמבר 2018, נודע שיו"ר אולפני האחים ורנר טובי אמריץ' הורה להתחיל לעבוד על סרט המשך. דיונים על כך החלו עוד בזמן עבודת הפוסט פרודקשן של אקוומן כשהבמאי ג'יימס ואן הצהיר בריאיון ל-TotalFilm שהסרט הראשון השאיר פתח לסיפורים נוספים. ג'ייסון מומואה אמר בריאיון ל-SyfyWire שהתסריט הראשוני כבר נכתב. בינואר 2019, האולפנים אישרו שסרט ההמשך נמצא בפיתוח וכי הם מעדיפים להמשיך לתת לג'יימס ואן לביים גם את סרט ההמשך. בריאיון לאתר The Hollywood Reporter בכירים באולפנים ציינו כי הסרט מיועד לצאת לאקרנים ב-16 בדצמבר 2022. הפקת סרט ההמשך מתוכננת להתחיל ביוני 2021. באפריל 2021 דווח על ליהוקו של פילו אסבאק לתפקיד בסרט. ביוני 2021, במאי הסרט, ג'יימס וואן, חשף את השם הרשמי לסרט: "אקוומן 2: הממלכה האבודה".
בן קוק (פעלולן)

| --- | --- |
אין תמונה חופשית
 לידה:  17 במרץ 1974 (בן 50) לידס, בריטניה
 מדינה:  הממלכה המאוחדת 
 פרופיל ב-IMDb
 
בנג'מין "בן" קוק (באנגלית: Benjamin Cook; נולד ב-17 במרץ 1974) הוא שחקן קולנוע ופעלולן בריטי.
קריירה

קוק החל לפעול בתחום הקולנוע במשך שנות ה-90.
בתחילה הוא נשכר לעבוד כפעלולן מקצועי במספר סרטים וסדרות טלוויזיה במיוחד עבור הסדרה "הרקולס: המסעות המופלאים" של 1995 עד 1998. ב-1999 הוא הצטרף כשחקן לפרק באותה סדרה.
הוא שיחק ב-2001 בסרט הניו זילנדי "Snakeskin". אותה שנה הוא שיחק כפעלולן בסרט הפנטזיה של פיטר ג'קסון: שר הטבעות: אחוות הטבעת ובשנה לאחר מכן כפעלולן בסרט ההמשך שר הטבעות: שני הצריחים.
סרטים נוספים בהם פעל כשחקן וכפעלולן הם: מלחמת הכוכבים - פרק 3: נקמת הסית', קזינו רויאל (ככפיל של דניאל קרייג בתור ג'יימס בונד) בו הוא גילם דמות קטנה ובסרט נוסף של ג'יימס בונד: קוונטום של נחמה מ-2008, שו ככפיל של בונד (דניאל קרייג).
פילמוגרפיה > פעלולן

| שנה | סרט | הערות |
| --- | --- | --- |
| 1992 | Marlin Bay |  |
| 1993 | Fearless |  |
| 1994-1998 | הרקולס: המסעות המופלאים |  |
| 1995 | Mysterious Island |  |
| 1995-1998 | זינה הנסיכה הלוחמת |  |
| 1998 | הרקולס הצעיר |  |
| 2000-2001 | Jack of All Trades |  |
| 2000-2001 | Cleopatra 2525 |  |
| 2001 | Snakeskin |  |
| 2001 | שר הטבעות: אחוות הטבעת |  |
| 2001-2002 | רחוב שורטלנד |  |
| 2002 | מתחת לפני המים |  |
| 2002 | שר הטבעות: שני הצריחים |  |
| 2003 | פאוור ריינג'רס סופת הנינג'ה |  |
| 2004 | הארי פוטר והאסיר מאזקבאן |  |
| 2004 | פאוור ריינג'רס עוצמת הדינוזאור |  |
| 2004 | אלכסנדר |  |
| 2005 | מלחמת הכוכבים - פרק 3: נקמת הסית' |  |
| 2005 | באטמן מתחיל |  |
| 2005 | האגדה של זורו |  |
| 2006 | פאוור ריינג'רס כוח מיסטי |  |
| 2006 | קזינו רויאל | על תפקידו כפעלולן זכה בפרס "Taurus World Stunt Awards" |
| 2007 | בוי A |  |
| 2007 | הארי פוטר ומסדר עוף החול |  |
| 2007 | זהות אבודה | על תפקידו כפעלולן זכה בפרס גילדת שחקני המסך |
| 2008 | אינדיאנה ג'ונס וממלכת גולגולת הבדולח |  |
| 2008 | קוונטום של נחמה |  |
| 2009 | שרלוק הולמס |  |
| 2010 | הנסיך הפרסי: חולות הזמן |  |
| 2010 | רובין הוד |  |
| 2011 | איירבנדר |  |
| 2011 | המכונאי |  |
| 2011 | בליץ |  |
| 2011 | יחידת עילית |  |
| 2011 | נערה עם קעקוע דרקון |  |
| 2012 | סקייפול | על תפקידו כפעלולן זכה בפרס גילדת שחקני המסך |
| 2013 | קוטלי המכשפות |  |
| 2013 | תור: העולם האפל |  |
| 2014 | זעם |  |
| 2015 | עלייתה של ג'ופיטר |  |
| 2016 | גרימסבי |  |
| 2016 | הצייד: מלחמת החורף |  |
| 2016 | אליס מבעד למראה |  |
| 2017 | תור: ראגנארוק |  |
| 2018 | מפצח האגוזים וארבע הממלכות |  |
| 2019 | 1917 |  |
| 2020 | מולאן |  |
| 2022 | מכושפת 2 |  |
| 2022 | עולם היורה: עולם חדש |  |
| 2023 | אינדיאנה ג'ונס וחוגת הגורל |  |
פילמוגרפיה > שחקן

| שנה | סדרה | תפקיד |
| --- | --- | --- |
| 1999 | הרקולס: המסעות המופלאים | מנהיג כנופיה |
| 2000 | Cleopatra 2525 | מונרו |
| 2005 | מלחמת הכוכבים - פרק 3: נקמת הסית' | קיט פיסטו |
| 2005 | קזינו רויאל | סוכן M16 |
| 2007 | Doomed | נגוע |
| 2022 | עולם היורה: עולם חדש | נהג רכב שחור |
בן קופר

| --- | --- |

 נתונים כלליים
 סוג:  פרטית
 מייסדים:  בן קופר
 תקופת הפעילות:  1937–1992 (כ־55 שנים)
 מיקום המטה:  ברוקלין, (1937-1991)   גרינסבורו (1991-1992)
 ענפי תעשייה:  קמעונאות, תחפושות
 מוצרים עיקריים:  תחפושת של ליל כל הקדושים 
 
בן קופר (באנגלית: Ben Cooper, Inc.) היא חברה אמריקאית שמשרדיה הראשיים היו נמצאים בברוקלין, ארצות הברית בין שנת 1937 לשנת 1991 ועברו בהמשך לגרינסבורו שבקרוליינה הצפונית. החברה עיצבה, ייצרה והפיצה תחפושות ואביזרים, בייחוד של ליל כל הקדושים. בשנת 1992, הפסיקה את פועליה ונרכשה על ידי Rubie's Costume Co..
היסטוריה

המייסד בן קופר נולד בלואר איסט סייד בניו יורק בשנת 1906. למרות שאביו היה מסעדן, קופר למד חשבונאות ורצה קריירה ככותב שירים לפני שהקים עסק של תחפושות בשנת 1927. קופר עיצב תחפושות וסטים עבור מועדון הכותנה בהארלם וכמה מהדורות של שיגיונות זיגפלד.
בשנות השלושים עקב השפל הגדול ועקב דברים נוספים, הפך ליל כל הקדושים לחג פופולרי יותר ובעקבות כך הקים קופר את בן קופר בע"מ בברוקלין, ניו יורק, בשנת 1937.
אספנות

מוצרים מתוצרת בן קופר בע"מ הפכו ל"פרטי אספנות" שתוארו כ"מבוקשים ביותר". בשנת 2002, הצלם פיליס גלמבו פרסם את Dressed for Thrills: 100 Years of Halloween Costumes & Masquerade; ספר לימוד וצילום ובו חלק מהתלבושות שיוצרו על ידי בן קופר, בע"מ.
הערות שוליים

↑  Szadkowski, "New Superheroes Suit Up With Halloween Standards," The Washington Times, October 11, 2003; Everhart, "Halloween: A Family Business," Selling Halloween, February 2007. Archived 2010-08-07 at the Wayback Machine, web.archive.org
↑  Trick and Treat! Ben Cooper Bags Millions as the Halston of Halloween, PEOPLE.com (באנגלית)
↑  "Halloween Costume," in Encyclopedia of Clothing and Fashion, 2004, p. 167.
1 2  Trick and Treat! Ben Cooper Bags Millions as the Halston of Halloween, PEOPLE.com (באנגלית)
↑  Yvaska, "Spirited Noisemakers," San Jose Mercury News, October 29, 2005.
↑  Miller, "Mask Oriented," Salon.com, October 30, 2002; see also, generally: Galembo, Dressed for Thrills: 100 Years of Halloween Costumes and Masquerade, 2002.
בן קטין

בן קטין היה יהודי ארץ ישראלי שחי ופעל בתקופת הבית השני. נזקפים לזכותו, במישור ההלכתי או הטכני, שתים או שלוש תקנות בנוגע למבנה הכיור בבית המקדש השני.
לפי השערתו של שמואל אברהם פוזננסקי 'בן קטין' הוא כינוי מקטין המבטא ענווה בדומה לשמות: בן זוטא, זוטרא, זעירא, זירא וקטינא.
בן קטין מוזכר כבר במשנה (מסכת יומא, פרק ג, משנה י; מסכת תמיד, פרק א משנה ד; ושם פרק ג משנה ח) ובמקורות תנאיים נוספים. ולשבחו קראו עליו בחייו את הפסוק (משלי י ז) "זכר צדיק לברכה".
זהותו ותפקידו

לפי רוב המקורות היה בן קטין כהן גדול. נתנאל בן ישעיה, חכם תימני מן המאה ה-14, כתב בחיבורו "נור אלצ'לאם" ("מאור האפלה") שהיה אחד ממלכי בית שני שכונה בכינוי זה. לדעת נחמיה אלוני, היה בן קטין השרברב בבית המקדש בימי בית שני, אך שרגא אברמסון שולל השערה זו על הסף. לעובדת היותו של בן קטין, בן תקופת הבית השני, ישנה השלכה פרשנית לגבי צורת הכיור בתקופה זו. שכן, לפי המקרא ה"ים של שלמה", מתקן נחושת שלתוכו שוּקע הכיור, נשבר בידי הבבלים בעת חורבן בית המקדש הראשון. לא ידוע אם בימי בית שני נבנה במקדש מתקן דומה, ולפי חלק מהפרשנויות לגבי אופי ה'מוכני' (המתואר להלן 'תקנות הכיור של בן קטין') שחידש בן קטין לכיור, ייתכן שקיומו של המוכני מכריח את הימצאו של מתקן דומה לים של שלמה, גם בבית המקדש השני.